(20 ส.ค.49) นายสมคิด จาตุศรีพิทักษ์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยว่า ข้อมูลการส่งออกเดือนกรกฎาคมที่ผ่านมาขยายตัวสูงถึงร้อยละ 16.7 รวมมูลค่ากว่า 11,100 ล้านดอลลาร์สหรัฐ หรือ กว่า 421,000 ล้านบาท นับเป็นยอดการส่งออกสูงสุดเท่าที่เคยมีมา ทำให้มูลค่าส่งออกเฉลี่ยในรอบ 7 เดือนแรกของปี มูลค่าสูงถึง 70,000 ล้านดอลลาร์สหรัฐ หรือ เกือบ 3 ล้านล้านบาท แม้จะได้รับผลกระทบจากค่าเงินบาทที่แข็งขึ้น แต่ยังสามารถส่งออกได้สูงในตลาดของสหรัฐและตลาดใหม่ ส่วนการนำเข้าคงต้องรอรายงานจากกรมศุลลากร มั่นใจว่ามูลค่าการนำเข้าน้ำมันที่ลดลงจะทำให้ดุลการค้าดีขึ้น  นายสมคิด ยังแสดงความมั่นใจว่า การส่งออกทั้งปีจะขยายตัวได้ใกล้เคียงกับเป้าหมายร้อยละ 17.5 หลังยอดส่งออก 7 เดือนแรกของปีขยายตัวสูงถึงร้อยละ 16 โดยสินค้าที่ขยายตัวสูงอยู่ในภาคเกษตร และจะขอความร่วมมือกับภาคเอกชน เร่งผลักดันการส่งออกและรายได้จากการท่องเที่ยวช่วงปลายปีนี้ให้ได้มากขึ้น
นายสมคิด จาตุศรีพิทักษ์ นายสมคิด